Diari Oficial de la Generalitat Valenciana


Sumari del DOGV 8480, del 06-02-2019 (2019/1017)

Extracte de la Resolució de 15 de desembre de 2018, del vicerectorat d'Innovació i Transferència, per la qual es convoca el Premi a Treballs de Didàctica en la Gestió Integral i Recuperació de Recursos de l'Aigua Residual, per a la selecció d'estudiants de grau i de postgrau oficial d'universitats de la Comunitat Valenciana per a la participació en la iniciativa de la càtedra DAM-UV, impulsada per l'empresa Depuración de Aguas del Mediterráneo i la Universitat de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8480

Data del DOGV
:   06-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1017


Data del document
:   15-12-2018

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 15 de desembre de 2018, del vicerectorat d'Innovació i Transferència, per la qual es convoca el Premi a Treballs de Didàctica en la Gestió Integral i Recuperació de Recursos de l'Aigua Residual, per a la selecció d'estudiants de grau i de postgrau oficial d'universitats de la Comunitat Valenciana per a la participació en la iniciativa de la càtedra DAM-UV, impulsada per l'empresa Depuración de Aguas del Mediterráneo i la Universitat de València. [2019/1017]  
  
  
BDNS (identif.): 437720.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:   
http://www.pap.minhap.gob.es/bdnstrans  
  
Primer. Beneficiaris  
Podran presentar-se al Premi a Treballs de Didàctica en la Gestió Integral i Recuperació de Recursos de l'Aigua Residual els estudiants que estiguen matriculats en el curs 2018/2019 en una titulació oficial de grau, màster o doctorat d'alguna universitat de la Comunitat Valenciana.  
  
  
Segon. Objecte  
La vicerectora d'Innovació i Transferència de la Universitat de València, convoca un concurs per a la selecció d'estudiants matriculats en el curs 2018/2019, en titulacions oficials de grau, màster o doctorat de les universitats de la Comunitat Valenciana per a participar en la iniciativa de la Càtedra DAM: «Premi a Treballs de Didàctica en la Gestió Integral i Recuperació de Recursos de l'Aigua Residual» que tindrà lloc en els mesos de febrer a maig de 2019. Els alumnes seleccionats rebran formació a través de tallers de pedagogia, tecnologia, creativitat, treball en equip, entre uns altres, amb la finalitat de desenvolupar un projecte didàctic per a ser divulgat en col·legis, concretament dirigit a alumnes de 5è de primària. Dels alumnes seleccionats es generaran diferents grups formats amb alumnes procedents de diferents titulacions de les universitats de la Comunitat Valenciana, que desenvoluparan un projecte per grup. El grup que presente la millor idea serà seleccionat per a la divulgació del seu projecte en els col·legis. A més, cada membre del grup rebrà com a premi una tablet.  
  
  
Tercer. Bases reguladores  
https://www.uv.es/uvcatedres/Convocatoria\_val.pdf  
  
Quart. Quantia  
L'equip finalment seleccionat amb el projecte guanyador divulgarà el seu projecte en diferents col·legis de la província de València i cada integrant del grup (màxim 8 integrants) rebrà una tablet de regal (valorada en 200 €).  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació d'aquesta convocatòria en el Diari Oficial de la Generalitat Valenciana i acabarà l'1 de març de 2019 a les 23.59 h.  
  
València, 15 de desembre de 2018.- La rectora, p. d. (DOGV 09.07.2018), la vicerectora d'Innovació i Transferència: M.ª Dolores Real García.